Olen täiesti veendunud, et pulmafotograafi valimine on teie jaoks üks keerulisemaid ülesandeid, kuna häid fotograafe on väga palju! Seega tulekski esmalt vaadata erinevate fotograafide portfoolioid ja blogisid, et leida see käekiri ja stiil, mis teid kõnetab. Küsi julgelt fotograafidelt ka pikki näidis galeriisid, see annab väga hea ülevaate, kes, mida ja kui palju pildistab (detailid, ilupildid (juhendamine, erinevad kohad ja poosid), tabab õigeid hetki tseremoonial, õnnitlusi, grupipilte, õhtused peopildid, emotsioonid jne). Uurige kindlasti, kas fotograafil on olemas ka tagavara  tehnika ja veel parem, kui kaamera salvestaks kahele mälukaardile korraga, nii väldite juba ette probleeme, mis võivad tekkida.. Kui vähegi võimalik, saage kokku! Fotograafil on ka kindlasti mõned head soovitused ja ideed ilusteks pulmapiltideks. Õige inimese te tunnete ära! Hind on loomulikult teile oluline, kuid see ei tohiks olla esmane kriteerium. Oma pulmapiltidesse tasub investeerida, sest peale pulmi on need ainsad, mis teile seda päeva meenutama jäävad. Rahulolu on ka tähtis.